CELEX: 32021D1009
Language: fi
Date: 2021-06-18 00:00:00
Title: Neuvoston päätös (YUTP) 2021/1009, annettu 18 päivänä kesäkuuta 2021, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta

22.6.2021   
               
               
                  FI
               
               
                  Euroopan unionin virallinen lehti
               
               
                  L 222/18
               
            
         NEUVOSTON PÄÄTÖS (YUTP) 2021/1009,
         annettu 18 päivänä kesäkuuta 2021,
         Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 22 päivänä toukokuuta 2013 päätöksen 2013/233/YUTP (1), jolla perustettiin Euroopan unionin yhdennetyn rajavalvonnan avustusoperaatio Libyassa (EUBAM Libya).
                  
               
                     (2)
                  
                  
                     Tammikuun 19 päivänä 2020 pidetyssä Berliinin Libya-konferenssissa hyväksyttiin joukko päätelmiä ja luotiin puitteet niiden täytäntöönpanolle Berliinin prosessin avulla; näin tuetaan Yhdistyneiden kansakuntien (YK) pääsihteerin erityisedustajan Ghassan Salamén YK:n turvallisuusneuvostolle esittämää kolmikohtaista suunnitelmaa, jonka ainoana tavoitteena on auttaa YK:ta yhdistämään kansainvälinen yhteisö tukemaan Libyan kriisin rauhanomaista ratkaisemista.
                  
               
                     (3)
                  
                  
                     YK:n turvallisuusneuvosto pani 12 päivänä helmikuuta 2020 YK:n turvallisuusneuvoston päätöslauselmassa 2510 (2020) tyytyväisenä merkille Berliinin Libya-konferenssin ja vahvisti sen päätelmät sekä totesi kyseisten päätelmien olevan tärkeä osa Libyan tilanteen kokonaisvaltaista ratkaisua.
                  
               
                     (4)
                  
                  
                     Neuvosto hyväksyi 29 päivänä kesäkuuta 2020 covid-19-pandemiasta johtuvien olosuhteiden johdosta päätöksen (YUTP) 2020/903 (2), jolla EUBAM Libyan toimeksiantoa jatkettiin 30 päivään kesäkuuta 2021 saakka.
                  
               
                     (5)
                  
                  
                     Poliittisten ja turvallisuusasioiden komitea (PTK) sopi EUBAM Libyan strategisen tarkastelun yhteydessä 2 päivänä maaliskuuta 2021, että operaatiota olisi jatkettava kahdella vuodella 30 päivään kesäkuuta 2023. PTK sopi lisäksi 30 päivänä maaliskuuta 2021, että operaation toimeksiantoon lisätään toinen strateginen tavoite YK:n johtamien rauhanpyrkimysten tukemiseksi Berliinin prosessin osana operaation keskeisillä toiminta-aloilla (rajaturvallisuus, lainvalvonta ja rikosoikeus) ja että mahdollisesta operaation kautta annettavasta tulevasta tuesta olisi päätettävä myöhemmässä vaiheessa Euroopan ulkosuhdehallinnon esittämän erityisen strategisen analyysin perusteella, jos YK tai Libyan viranomaiset esittävät virallisen pyynnön.
                  
               
                     (6)
                  
                  
                     YK:n turvallisuusneuvosto kehotti 16 päivänä huhtikuuta 2021 YK:n turvallisuusneuvoston päätöslauselmassa 2571 (2021) kaikkia osapuolia panemaan 23 päivänä lokakuuta 2020 tehdyn tulitaukosopimuksen täysimääräisesti täytäntöön ja kehotti YK:n jäsenvaltioita noudattamaan ja tukemaan kyseisen sopimuksen täysimääräistä täytäntöönpanoa, myös vetämällä kaikki ulkomaiset joukot ja palkkasotilaat viipymättä pois Libyasta. Lisäksi se kehotti Libyan hallitusta tehostamaan aseidenvientikiellon täytäntöönpanoa, myös kaikissa maahantulopaikoissa, heti kun se ottaa valvonnan vastuulleen; se myös kehotti kaikkia YK:n jäsenvaltioita tekemään yhteistyötä tällaisissa ponnisteluissa.
                  
               
                     (7)
                  
                  
                     Päätös 2013/233/YUTP olisi muutettava vastaavasti.
                  
               
                     (8)
                  
                  
                     EUBAM Libya toteutetaan tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2013/233/YUTP seuraavasti:
            
                        1)
                     
                     
                        Korvataan 2 artikla seuraavasti:
                        
                           ”2 artikla
                           Tavoitteet
                           
                              1.   EUBAM Libya avustaa Libyan viranomaisia valtion turvallisuusrakenteiden luomisessa Libyaan, erityisesti rajaturvallisuuden, lainvalvonnan ja rikosoikeuden aloilla, tarkoituksena edistää toimia etenkin muuttajien salakuljetusta, ihmiskauppaa ja terrorismia Libyassa ja keskisen Välimeren alueella harjoittavien järjestäytyneiden rikollisverkostojen hajottamiseksi.
                           
                           
                              2.   EUBAM Libya tukee rajaturvallisuuden, lainvalvonnan ja rikosoikeuden aloilla Yhdistyneiden kansakuntien johtamia pyrkimyksiä rauhan saavuttamiseksi Libyassa.”
                           
                        
                     
                  
                        2)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    korvataan 1 kohdan johdantokappale seuraavasti:
                                    ”Edellä 2 artiklan 1 kohdassa säädetyn tavoitteen saavuttamiseksi EUBAM Libya”;
                                 
                              
                                    b)
                                 
                                 
                                    lisätään kohta seuraavasti:
                                    
                                       ”1 a.   Jos Yhdistyneet kansakunnat tai Libyan viranomaiset esittävät virallisen pyynnön, neuvosto päättää Euroopan ulkosuhdehallinnon esittämän erityisen strategisen analyysin perusteella EUBAM Libyan antamasta tuesta 2 artiklan 2 kohdassa vahvistetun tavoitteen edistämiseksi.”
                                    
                                 
                              
                  
                        3)
                     
                     
                        Lisätään 13 artiklan 1 kohtaan alakohta seuraavasti:
                        ”EUBAM Libyaan liittyviin menoihin tarkoitettu rahoitusohje 1 päivän heinäkuuta 2021 ja 30 päivän kesäkuuta 2023 väliselle ajalle on 84 850 000 euroa.”
                     
                  
                        4)
                     
                     
                        Korvataan 16 artiklan toinen kohta seuraavasti:
                        ”Sitä sovelletaan 30 päivään kesäkuuta 2023.”
                     
                  
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä heinäkuuta 2021.
         
         
            Tehty Brysselissä 18 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               J. LEÃO
            
         
         
            (1)  Neuvoston päätös 2013/233/YUTP, annettu 22 päivänä toukokuuta 2013, Euroopan unionin yhdennetyn rajavalvonnan avustusoperaatiosta Libyassa (EUBAM Libya) (EUVL L 138, 24.5.2013, s. 15).
         
            (2)  Neuvoston päätös (YUTP) 2020/903, annettu 29 päivänä kesäkuuta 2020, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta (EUVL L 207, 30.6.2020, s. 32).